Ստանիսլավ Լոբոտկա

Ստանիսլավ Լոբոտկա (, ), սլովակ պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Սլովակիայի ազգային հավաքականի կազմում։ Խաղում է հենակետային կիսապաշտպանի դիրքում։

Ակումբային կարիերա

Տրենչին 
Լոբոտկան Տրենչինի ակադեմիայի սան է։ Իր դեբյուտը Սլովակիայի սուպերլիգայում նշեց 2012 թվականի մարտի 4-ին՝ Դուկլա Բանսկա-Բիստրիցայի դեմ խաղում։ Իր առաջին գոլը խփեց նոյեմբերի 17-ին՝ Սպարտակ Տրնավայի դեմ խաղում։ 2013 թվականի հունիսի 30-ին Լոբոտկան 1 տարվա վարձավճարով միացավ Այաքսին։ Այստեղ նա հանդես էր գալիս հիմնականում ակումբի երկրորդ թիմի կազմում։ Յոնգ Այաքսի կազմում սլովակը անցկացրեց 30 հանդիպում՝ դառնալով 3 գոլի և 1 գոլային փոխանցման հեղինակ։

Իր առաջին հանդիպումը եվրոպական առաջնություններում Լոբոտկան անցկացրեց 2014 թվականի հուլիսի 17-ին՝ Եվրոպայի Լիգայի երկրորդ փուլի Վոյվոդինայի դեմ խաղում։ 2015 թվականի մայիսի 1-ին նա խաղադաշտ դուրս եկավ Սլովակիայի գավաթի եզրափակչում՝ Սենիցայի դեմ խաղում՝ օգնելով իր թիմին հաղթել հետխաղյա 11-մետրանոցների հարվածաշարում և նվաճել գավաթը։ Տրենչինի առաջին թիմի կազմում Լոբոտկան անցկացրեց 86 հանդիպում՝ դառնալով 3 գոլի և 2 գոլային փոխանցման հեղինակ։

Նորշելան 
2015 թվականի օգոստոսի 25-ին Լոբոտկան տեղափոխվեց Նորշելան։ Իր դեբյուտը ակումբի կազմում նշեց օգոստոսի 30-ին՝ Բրոնդբյուի դեմ խաղում։ Իր առաջին մրցաշրջանում Լոբոտկան անցկացրեց 26 հանդիպում՝ դառնալով 2 գոլային փոխանցման հեղինակ և ճանաչվելով Նորշելանի տարվա լավագույն ֆուտբոլիստ։ 2016 թվականի օգոստոսի 26-ին սլովակը գոլային փոխանցում տվեց Լյունգբյուի դեմ խաղում՝ օգնելով իր թիմին հաղթել 1-0 հաշվով։ 2016-17 մրցաշրջանում Լոբոտկան անցկացրեց 36 հանդիպում բոլոր մրցաշարերում՝ դառնալով 7 գոլային փոխանցման հեղինակ և կրկին ճանաչվելով Նորշելանի տարվա լավագույն ֆուտբոլիստ։

Սելտա Վիգո 
2017 թվականի հուլիսի 15-ին Լոբոտկան 5 տարվա պայմանագիր կնքեց Սելտա Վիգոյի հետ։ Իր դեբյուտը Լա Լիգայում նշեց օգոստոսի 19-ին՝ փոխարինման մտնելով Ռեալ Սոսիեդադի դեմ խաղում։ 2018 թվականի սեպտեմբերի 17-ին սլովակը գոլային փոխանցում տվեց Սոֆիան Բուֆալին Ժիրոնայի դեմ խաղում, սակայն Սելտան պարտվեց 3-2 հաշվով։ Ակումբի կազմում Լոբոտկան անցկացրեց 90 հանդիպում՝ դառնալով 1 գոլային փոխանցման հեղինակ։

Նապոլի 
2020 թվականի հունվարի 15-ին Լոբոտկան 4.5 տարվա պայմանագիր կնքեց Նապոլիի հետ։ Ակումբը նրա համար վճարեց 20 միլիոն եվրո, և ևս 4 միլիոն բոնուսների դեպքում։

Միջազգային կարիերա 
Լոբոտկան ներկայացրել է Սլովակիան տարբեր տարիքային երիտասարդական հավաքականներում։ Սլովակիայի ազգային հավաքականի կազմում իր դեբյուտը նշեց 2016 թվականի նոյեմբերի 15-ին՝ փոխարինման մտնելով Ավստրիայի դեմ ընկերական խաղում։ 2017 թվականին Լոբոտկան մինչև 21 տարեկանների երիտասարդական հավաքականի կազմում մասնակցեց Եվրոպայի առաջնությանը։ Այստեղ նա անցկացրեց 3 հանդիպում, սակայն Սլովակիան դուրս մնաց խմբային փուլից։

Սլովակիայի ազգային հավաքականի մեկնարկային կազմում իր առաջին հանդիպումը Լոբոտկան անցկացրեց 2017 թվականի սեպտեմբերի 1-ին՝ Սլովենիայի դեմ խաղում։ Իր առաջին գոլը ազգային հավաքականում խփեց սեպտեմբերի 4-ին՝ Անգլիայի դեմ խաղում։ Նոյեմբերի 14-ին Լոբոտկան գոլի հեղինակ դարձավ Նորվեգիայի դեմ ընկերական խաղում՝ օգնելով իր թիմին հաղթել 1-0 հաշվով։

Կարիերայի վիճակագրություն

Ակումբային վիճակագրություն 
2020 թվականի հունվարի 17-ի դրությամբ

Միջազգային վիճակագրություն 
2020 թվականի հունվարի 17-ի դրությամբ

Միջազգային գոլեր

Նվաճումներ

Ակումբային 
Տրենչին

 Սլովակիայի առաջնություն. 2014–15
 Սլովակիայի գավաթ. 2014–15

Անհատական 

 Նորշելանի տարվա լավագույն ֆուտբոլիստ. 2016, 2017

Ծանոթագրություններ

Արտաքին հղումներ 

 Լոբոտկայի պաշտոնական Ինստագրամի էջը
 Լոբոտկան transfermarkt-ում
 Լոբոտկան soccerbase.com-ում
 Լոբոտկան WhoScored.com կայքում
 Լոբոտկան Նորշելանի պաշտոնական կայքում
 Լոբոտկան Նապոլիի պաշտոնական կայքում 
 Լոբոտկան ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Սլովակ ֆուտբոլիստներ
Սլովակիայի հավաքականի ֆուտբոլիստներ
Տրենչինի ֆուտբոլիստներ
Այաքսի ֆուտբոլիստներ
Նորշելանի ֆուտբոլիստներ
Սելտա Վիգոյի ֆուտբոլիստներ
Նապոլիի ֆուտբոլիստներ
Լա Լիգայի ֆուտբոլիստներ
ՈՒԵՖԱ Եվրո 2020-ի ֆուտբոլիստներ